Kebyjście1 niy mieli pomysłu na niydzielny ôbiołd2, a zmiyrzły już wōm sie rolady i kotlety, to polyndwiczki we delikatnyj marchwiowyj zōłzie3 bydōm dlo Wołs4 idealne. Robi sie to richtich5 gibko6 i je tak ajnfachowe7, że nawet kuchołrze bez talyntu dajōm sie rada.
Co potrza?
1 kg polyndwiczek wieprzowych
30 dkg marchwi
sok ze jednyj apfylziny8
połra listkōw limōnki kaffir abo ôtartoł skōrka ze citrōłny
ździebko9 potartyj gałki muszkatałowyj
ździebko chili i pieprzu
poła łeżek kurkumy abo jedyn kōnsek świyżyj- terozki idzie jōm kupić nawet w dyskōntach
trocha mōnki10 do zagynszczynia zōłzy
250 ml śmietōnki (moge być 18%)
Nojlepi zacznijcie sie to rychtować11 dziyń naprzōd12, to sie te miyso fajnie przegryzie. Pokrejcie13 polyndwiczki na mańsze14 kōnski15 (take na 5 cm bydōm16 idealne) i wciepcie do jaki miski abo brytfanki. Nalyjcie tam sok ze apfylziny, dajcie prziprawy i ôstołwcie17 na noc. Na drugi dziyń- abo jak niy mołcie18 tela czasu to za połra godzin, abo nojmani19 za jedna godzina- powyciōngejcie20 te polyndwiczki ze marynaty i na leko natłuszczōnyj patelni przibrōnołćcie21 ze kołżdyj22 strōny. Potyn wciepcie do brytfanki, zalyjcie23 marynatōm, wodōm, dejcie24 marchew i niech sie to na małym ôgniu aby godzina popykoł25. Niyskorzi wyciōngcie miyso, zblyndujcie marchew, dejcie śmiytōnka i keby26 ta zōłza bōła za rzodkoł27, to zagyńście jōm trocha mōnkōm ôzpuszczōnōm w zimnyj wodzie (2-4 łeżki mōnki na niycałoł szklōnka wody). Jak już zōłza bydzie fertich28, mogecie jōm jeszcze dosmakować29, wciepnōńć tam na chwila miyso i biercie sie za jedzynie. Do takego miysa pasujōm i klōski30, i nudle31, a nawet ryż. Smacznego 🙂
1gdybyście
2ô= ło
3ō- samogłoska w wymowie między o i u
4Was
5naprawdę
6szybko
7proste
8pomarańczy
9szczypta
10mąki
11przygotowywać
12wcześniej
13pokrójcie
14mniejsze
15kawałki
16będą
17zastawcie
18macie
19przynajmniej
20wyjmijcie
21przypieczcie
22każdej
23zalejcie
24dajcie
25pogotuje
26gdyby
27rzadka
28gotowa
29doprawić
30kluski
31makaron
szl_Latn szl_Latn pol_Latn cym_Latn szl_Latn szl_Latn pol_Latn pol_Latn szl_Latn szl_Latn szl_Latn szl_Latn pol_Latn scn_Latn pol_Latn eng_Latn pol_Latn pol_Latn szl_Latn vie_Latn szl_Latn pol_Latn pol_Latn pol_Latn bos_Latn pol_Latn pol_Latn pol_Latn ces_Latn pol_Latn pol_Latn pol_Latn pol_Latn pol_Latn pol_Latn pol_Latn slv_Latn pol_Latn som_Latn pol_Latn fur_Latn szl_Latn sna_Latn